CELEX: 32022D0041
Language: ro
Date: 2022-01-10 00:00:00
Title: Decizia (PESC) 2022/41 a Comitetului politic și de securitate din 10 ianuarie 2022 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2021/1184 (ATALANTA/1/2022)

14.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 9/1
               
            
         DECIZIA (PESC) 2022/41 A COMITETULUI POLITIC ȘI DE SECURITATE
         din 10 ianuarie 2022
         privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2021/1184 (ATALANTA/1/2022)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6 alineatul (1),
         întrucât:
         
                     (1)
                  
                  
                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (denumit în continuare „comandantul forței UE”).
                  
               
                     (2)
                  
                  
                     La 15 iulie 2021, COPS a adoptat Decizia (PESC) 2021/1184 (2) de numire a contraamiralului Alejandro CUERDA LORENZO în calitatea de comandant al forței UE. Contraamiralul Alejandro CUERDA LORENZO a exercitat comanda până la 14 decembrie 2021.
                  
               
                     (3)
                  
                  
                     Comandantul operației UE, viceamiralul José M. NÚŇEZ TORRENTE, a exercitat comanda în calitate de comandant al forței UE ad interim începând cu 14 decembrie 2021.
                  
               
                     (4)
                  
                  
                     Comandantul operației UE a recomandat numirea căpitanului (Forțele navale) João Paulo SILVA PEREIRA în calitatea de nou comandant al forței UE începând cu 12 ianuarie 2022. Autoritățile portugheze au indicat că, la numirea sa în funcția de comandant al forței UE, căpitanul (Forțele navale) João Paulo SILVA PEREIRA va fi avansat la gradul de contraamiral de flotilă.
                  
               
                     (5)
                  
                  
                     La 17 noiembrie 2021, Comitetul militar al UE a aprobat recomandarea comandantului operației UE.
                  
               
                     (6)
                  
                  
                     Prin urmare, Decizia (PESC) 2021/1184 ar trebui să fie abrogată.
                  
               
                     (7)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Contraamiralul de flotilă João Paulo SILVA PEREIRA este numit în calitatea de comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 12 ianuarie 2022.
         
         
            Articolul 2
            Decizia (PESC) 2021/1184 se abrogă.
         
         
            Articolul 3
            Prezenta decizie intră în vigoare la 12 ianuarie 2022.
         
         
            Adoptată la Bruxelles, 10 ianuarie 2022.
            
               
                  Pentru Comitetul politic și de securitate
               
               
                  Președintele
               
               D. PRONK
            
         
         
            (1)  JO L 301, 12.11.2008, p. 33.
         
            (2)  Decizia (PESC) 2021/1184 a Comitetului politic și de securitate din 15 iulie 2021 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2021/471 (ATALANTA/4/2021) (JO L 257, 19.7.2021, p. 1).